Osnovna škola Joakima Rakovca Sveti Lovreč Pazenatički Gradski trg 1, 52448 Sveti Lovreč

Tel: 052/448-104, Fax:052/448-266

e pošta: [ured@os-jrakovca-svlovrecpazenaticki.skole.hr](mailto:ured@os-jrakovca-svlovrecpazenaticki.skole.hr)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POZIV**

**NA PREDUPIS DJECE U PRVI RAZRED**

**OSNOVNE ŠKOLE JOAKIMA RAKOVCA SVETI LOVREČ PAZENATIČKI**

Na temelju čl. 16., 18. i 19. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

**POZIVAJU SE**

Roditelji, odnosno skrbnici, s prebivalištem koje pripada upisnom području OŠ Joakima Rakovca, da prijave djecu koja **do 01. travnja 2022. godine imaju navršenih šest godina života i to djeca rođena od 1. travnja 2015. godine do 31.ožujka 2016. godine**, kao i djeca kojoj je prošle školske godine odgođen upis u osnovnu školu ili iz drugih razloga nisu upisana u osnovnu školu, a školski su obveznici, radi evidencije polaznika prvog razreda osnovne škole, te organizacije pregleda djece za školsku godinu 2022/2023.

Upisno područje OŠ Joakima Rakovca obuhvaća cijelo **područje općine Sveti Lovreč**, te **dio koji administrativno pripada Gradu Poreču**, a obuhvaća naselja Baderna, Banki, Bonaci, Bratovići, Danci, Gornji Jakići, Jurići, Matulini, Katun, Kuneli, Rakovci, Rupeni, Šeraje, Šušnjići i Štifanići.

**Predupisi će se vršiti 26., 27. i 28. siječnja 2022. od 8.00 do 12.00 sati i to elektroničkim putem putem službene mail adrese** [ured@os-jrakovca-svlovrecpazenaticki.skole.hr](mailto:ured@os-jrakovca-svlovrecpazenaticki.skole.hr) a samo u iznimnim slučajevima i osobno u tajništvu škole.

Roditelji odnosno skrbnik/ca djeteta rođenog od 01. travnja 2016. godine do 31. prosinca 2016. godine mogu najkasnije do 31. ožujka 2022. podnijeti zahtjev za uvrštenje djeteta u popis školskih obveznika za upis u l. razred osnovne škole pismenim putem odnosno elektronskom poštom Upravnom odjelu za obrazovanje, sport i tehničku kulturu Istarske županije.

Upravni odjel za obrazovanje, sport i tehničku kulturu Istarske županije donosi rješenje o prijevremenom upisu u prvi razred osnovne škole za pojedino dijete.

Zahtjev roditelja odnosno skrbnika/ce čije dijete do 31. prosinca 2022. godine ne navršava šest godina života, Upravni odjel će odbiti.

Prilikom predupisa djeteta, tajništvu škole je potrebno dostaviti **presliku rodnog lista** djeteta te **preslike osobnih iskaznica** oba roditelja, **adrese elekronske pošte** oba roditelja te **brojeve telefona/mobitela** oba roditelja.

Ravnatelj